Baidu|  |
| Forma | akcinė bendrovė |
| Pramonė | internetas |
| Įkurta | 2000 m. |
| Įkūrėjas (-ai) | Robin Li, Eric Xu |
| Centrinė būstinė | Pekinas, Kinijos LR Kinija |
| Svarbiausi darbuotojai | Robin Li (CEO) |
| Paslaugos | internetinės paslaugos ir produktai |
| Pajamos | 70,549 juanių (2016 m.) |
| Darbuotojų | 43 500 (2016 m.) |
| Tinklalapis | baidu.com |

**Baidu** (kin. 百度, pinyin: ***Bǎidù***) – viena didžiausių Kinijos bendrovių, teikiančių internetines paslaugas ir įvairius programinės įrangos produktus. Įsikūrusi Pekine, universitetiniame Haidiano rajone. Jos vadovas Robin Li yra vienas turtingiausių pasaulio žmonių.

Istorija
--------

Bendrovė veikia nuo 2000 m. Ją įkūrė JAV mokslus baigę kinai Robin Li, Eric Xu, pritraukę Amerikos investuotojų lėšas. 2004 m. tapo didžiausia kinų internetinės paieškos sistema. 2005 m. „Baidu" pateikė pirminį viešą siūlymą NASDAQ biržoje. Po jos akcijų pateikimo buvo pasiektas dešimtmečio rekordas – prekybos sesijos pabaigoje jos pabrango daugiau kaip keturis kartus. 2007 m. gruodžio mėn. „Baidu" tapo pirmąja Kinijos bendrove, kurios akcijos buvo įtrauktos į NASDAQ-100 indeksą.

IT produktai
------------

„Baidu" siūlo daugybę paslaugų, įskaitant internetinių svetainių, vaizdo įrašų, daugialypės terpės failų, naujienų, vertimų, debesų kompiuterijos, žemėlapių ir kitų naudingų funkcijų paslaugas, Yra sukūrusi didžiausią kinų paieškos sistemą, internetinę enciklopediją „Baidu Baike". Į bendrovės akiratį papuola bepiločių automobilių valdymo sistemos ir kiti ateities IT produktai.

„Baidu" paieškos sistema yra populiariausia Kinijos rinkoje, ji taiko nuosavas paieškos algoritmų kūrimo ir gautų rezultatų reitingų sudarymo technologijas. Užima 1,5% dalį pasaulinės rinkos. Baidu yra suindeksuota virš 740 mln. internetinių svetainių, 80 mln. paveikslėlių, 10 mln. medijos bylų. Prie kinų dominavimo vietos rinkoje (užima 75,8% rinkos) prisideda Kinijos valdžia, ribojanti ar blokuojanti daugelį Vakarų svetainių. Po „Baidu" antrą vietą užima „Google" (19,2%), o likusius 5% dalinasi kitos tarnybos, tarp jų ir „Bing".

Kiti „Baidu" sukurti produktai:

* „Baidu Baike" – internetinė enciklopedija, *Baidupedija*, aplenkusi Kiniškąją Vikipediją
* „Baidu Maps" – internetiniai žemėlapiai
* „Baidu Knows" – kolektyvinio intelekto klausimų–atsakymų svetainė
* „Baidu Music" – muzikos transliavimo internetu programa
* „Baidu Space" – socialinis tinklas
* „Baidu Tieba" – bendravimui skirta platforma
* „Baidu Wangpan" – debesų kompiuterijos paslaugos
* „Baidu Yi" – mobilioji operacinė sistema, taikoma „Android" įrenginiams
* „Hao123" – *online* reitingavimo svetainė

Šaltiniai
---------

1. ↑  „Baidu - Investors - Press Releases". Nuoroda tikrinta April 4, 2017.[neveikianti nuoroda]
2. ↑  „Baidu" Silicio slėnyje kuria bepiločių automobilių komandą Archyvuota kopija 2017-09-22 iš Wayback Machine projekto.
3. ↑  „Search engine market share Worldwid". Nuoroda tikrinta 2017-08-13.
4. ↑  „MSN Money - BIDU". MSN Money. Suarchyvuotas originalas 2006-05-01. Nuoroda tikrinta 2006-05-11.
5. ↑  Microsoft ketina tartis su kinų paieškos sistema Baidu

Nuorodos
--------

|  |  |
| --- | --- |
|  | **Vikiteka: Baidu** – vaizdinė ir garsinė medžiaga  |

* „Baidu" paieškos sistemos puslapis
* Kinijos interneto milžinėms namie jau ankšta Archyvuota kopija 2017-09-22 iš Wayback Machine projekto.